ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 8/2559เรื่อง การจดแจ้งการเป็นบริษัทซึ่งประกอบกิจการเงินร่วมลงทุน และทรัสต์เพื่อกิจการเงินร่วมลงทุน\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 19(5) แห่งพระราชบัญญัติหลักทรัพย์และตลาดทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551และโดยที่มาตรา 5(4) และมาตรา 9(1) แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 597) พ.ศ. 2559 กําหนดให้บริษัทซึ่งประกอบกิจการเงินร่วมลงทุนและทรัสต์เพื่อกิจการเงินร่วมลงทุนที่ประสงค์จะได้รับสิทธิยกเว้นภาษีเงินได้ต้องจดแจ้ง การเป็นกิจการเงินร่วมลงทุนหรือทรัสต์เพื่อกิจการเงินร่วมลงทุนตามหลักเกณฑ์ที่สํานักงานกําหนด สํานักงานจึงออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มีนาคม พ.ศ. 2559 เป็นต้นไปหมวด ๑ บททั่วไป ข้อ ๒ ในประกาศนี้ "บริษัทซึ่งประกอบกิจการเงินร่วมลงทุน" หมายความว่า บริษัทที่จัดตั้งขึ้นโดยมีวัตถุประสงค์เพื่อลงทุนในบริษัทเป้าหมาย "บริษัทเป้าหมาย" หมายความว่า บริษัทที่จัดตั้งขึ้นตามกฎหมายไทยซึ่งประกอบกิจการที่รัฐต้องการสนับสนุน และต้องไม่เป็นบริษัทที่จดทะเบียนในตลาดหลักทรัพย์แห่งประเทศไทย"กิจการที่รัฐต้องการสนับสนุน" หมายความว่า กิจการที่รัฐต้องการสนับสนุนซึ่งประกอบธุรกิจอุตสาหกรรมตามที่พระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 597) พ.ศ. 2559 กําหนด "ทรัสต์เพื่อกิจการเงินร่วมลงทุน" หมายความว่า ทรัสต์ที่ก่อตั้งขึ้นเพื่อประกอบกิจการเงินร่วมลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทธุรกรรมในตลาดทุนที่ให้ใช้ทรัสต์ได้"ทรัสตี" หมายความว่า ทรัสตีของทรัสต์เพื่อกิจการเงินร่วมลงทุนข้อ ๓ ให้บริษัทซึ่งประกอบกิจการเงินร่วมลงทุนและทรัสต์เพื่อกิจการเงินร่วมลงทุนที่ประสงค์จะได้รับสิทธิยกเว้นภาษีเงินได้ตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 597) พ.ศ. 2559 อยู่ภายใต้บังคับของประกาศนี้หมวด ๒ การจดแจ้งการเป็นบริษัทซึ่งประกอบกิจการเงินร่วมลงทุน ข้อ ๔ ให้บริษัทซึ่งประกอบกิจการเงินร่วมลงทุนยื่นคําขอจดแจ้งต่อสํานักงานตาม[แบบ VC-1]( ) ที่จัดไว้บนเว็บไซต์ของสํานักงาน พร้อมทั้งเอกสารหลักฐานประกอบคําขอดังต่อไปนี้ (1) สําเนาหนังสือบริคณห์สนธิที่กระทรวงพาณิชย์รับรอง (2) สําเนาหนังสือรับรองการจดทะเบียนบริษัท (3) สําเนาข้อบังคับบริษัทที่กระทรวงพาณิชย์รับรอง (4) สําเนาบัญชีรายชื่อผู้ถือหุ้นของบริษัทที่นายทะเบียนหุ้นส่วนบริษัท กระทรวงพาณิชย์รับรอง (5) งบการเงิน (ถ้ามี) ข้อ ๕ บริษัทซึ่งประกอบกิจการเงินร่วมลงทุนต้องจัดทํารายงานการลงทุนตาม[แบบ VC-2]( ) ที่จัดไว้บนเว็บไซต์ของสํานักงาน และส่งให้สํานักงานภายใน 5 เดือนนับแต่วันสิ้นสุดรอบระยะเวลาบัญชีหมวด ๓ การจดแจ้งการเป็นทรัสต์เพื่อกิจการเงินร่วมลงทุน ข้อ ๖ ให้ทรัสตีที่ประสงค์จะจดแจ้งการเป็นทรัสต์เพื่อกิจการเงินร่วมลงทุนยื่นคําขอจดแจ้งต่อสํานักงานตาม[แบบ PE Trust-2]( ) ที่จัดไว้บนเว็บไซต์ของสํานักงาน พร้อมทั้งเอกสารหลักฐานประกอบคําขอดังต่อไปนี้ (1) สําเนาสัญญาก่อตั้งทรัสต์ (2) หนังสือรับรองจากทรัสตีที่รับรองว่าทรัสต์เพื่อกิจการเงินร่วมลงทุนมิได้มีลักษณะเพื่อแสวงหาประโยชน์จากการจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ (private trust) (3) สําเนารายชื่อผู้ถือหน่วยทรัสต์หรือผู้รับประโยชน์ (4) งบการเงิน (ถ้ามี) ข้อ ๗ ทรัสตีต้องจัดทํารายงานการลงทุนของทรัสต์เพื่อกิจการเงินร่วมลงทุนตาม[แบบPE Trust-3]( ) ที่จัดไว้บนเว็บไซต์ของสํานักงาน และส่งให้สํานักงานภายใน 5 เดือนนับแต่วันสิ้นสุดรอบระยะเวลาบัญชีผู้มีอํานาจลงนาม - ประกาศ ณ วันที่ 3 มีนาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์